- Hindi News
- विवि के दीक्षांत समारोह में नहीं आएंगे राष्ट्रपति मुखर्जी  शहर आगमन को लेकर प्रशासनिक व पुलिस
विवि के दीक्षांत समारोह में नहीं आएंगे राष्ट्रपति मुखर्जी  शहर आगमन को लेकर प्रशासनिक व पुलिस अधिकारियों की तैयारियां तेज
((राष्ट्रपति प्रणव मुखर्जी का फोटो लगाएं))
राष्ट्रपति प्रणव मुखर्जी विक्रम विवि के दीक्षांत समारोह में शामिल नहीं होंगे। राष्ट्रपति भवन से रविवार शाम तक स्वीकृति नहीं मिलने के कारण अब समारोह में उनके होने की संभावनाएं लगभग समाप्त हो गई हैं। इधर 8 जून को राष्ट्रपति के शहर आगमन को लेकर प्रशासनिक और पुलिस अधिकारियों की तैयारियां तेज हो गई हैं।
भास्कर संवाददाता.उज्जैन
विक्रम विवि का दीक्षांत समारोह जून में प्रस्तावित है। कार्यपरिषद के निर्णय अनुसार दीक्षांत उद्बोधन के लिए राष्ट्रपति मुखर्जी को आमंत्रण भेजा गया था। इस बीच राष्ट्रपति मुखर्जी के 8 जून को महाकाल दर्शन के लिए शहर आने की खबर से दीक्षांत समारोह में उनके आने की संभावना थी। लेकिन अब तक राष्ट्रपति भवन से स्वीकृति नहीं मिली है। विवि अधिनियम के अनुसार दीक्षांत समारोह की अधिसूचना 28 दिन पहले जारी की जाती है लेकिन 10 दिन पहले भी अधिसूचना जारी कर विशेष दीक्षांत समारोह आयोजित किया जा सकता है। अब तक स्वीकृति नहीं मिलने पर अब विशेष दीक्षांत समारोह की संभावनाएं भी समाप्त हो चुकी हैं। कुलसचिव डॉ. बीएल बुनकर के अनुसार राष्ट्रपति भवन से संपर्क कर महामहिम को आमंत्रित करने का प्रयास किया गया था लेकिन स्वीकृति नहीं मिली। राज्यपाल रामनरेश यादव की ओर से भी अभी स्वीकृति नहीं मिली है। राजभवन से स्वीकृति मिलने के बाद अब दीक्षांत समारोह की तारीख तय की जाएगी।
बॉक्स
आज अधिकारी करेंगे मार्ग का दौरा
राष्ट्रपति की यात्रा के मद्देनजर सोमवार शाम 4 बजे संभागायुक्त अरुण पांडेय, आईजी वी.मधुकुमार, डीआईजी आईपी कुलश्रेष्ठ, कलेक्टर बीएम शर्मा, एसपी अनुराग सहित प्रशासन व पुलिस के आला अधिकारी राष्ट्रपति के डीआरपी लाइन से महाकाल तक की यात्रा को देखते हुएमार्गका अवलोकन करेंगे। इसके बाद संभागायुक्त पुलिस व प्रशासनिक अधिकारियों के साथ बैठक कर रणनीति तैयार करेंगे। कलेक्टर बीएम शर्मा के अनुसार महामहिम की यात्रा को देखते हुए प्रत्येक स्तर पर तैयारियां की जा रही हैं।
बॉक्स
हवाईपट्टी पर भी तैयारी
राष्ट्रपति मुखर्जी का हवाई काफिला डीआरपी लाइन में बनाए गए तीन हेलिपेड पर लैंड होगा। इसके बावजूद आपातकालीन व्यवस्था के लिए दताना-मताना स्थित हवाईपट्टी को भी दुरुस्त किया जा रहा है। पीडब्ल्यूडी उपयंत्री अजय यादव ने बताया हवाईपट्टी पर डामरीकरण का काम चल रहा है।
बॉक्स
जानकारी जुटाने में लगे अधिकारी
राष्ट्रपति की यात्रा के चलते खुफिया विभाग सक्रिय हो गया है। अधिकारियों के आदेशानुसार राष्ट्रपति की यात्रा मार्गव डीआरपी लाइन के समीप क्षेत्रों में रहने वाले लोगों का पुलिस सर्वे करने में जुटी हुई है। एसपी अनुराग ने बताया राष्ट्रपति की सुरक्षा व्यवस्था के लिए5 जून को अतिरिक्त बल आएगा। बल में संभवत: एक हजार सुरक्षाकर्मीव अधिकारी होंगे। बताया जाता है कि खुफिया विभाग के वरिष्ठ अधिकारियों के भी सोमवार को शहर पहुंचने की संभावना है।
tgl_Latn hin_Deva hin_Deva hin_Deva hin_Deva bho_Deva hin_Deva kas_Deva hin_Deva hin_Deva kas_Deva hin_Deva hin_Deva kas_Deva hin_Deva hin_Deva